Obveznik: RKP 08282, MB 03031128, OSNOVNA ŠKOLA IVANSKA

43231 Ivanska, Petra Preradovića 2

Razina: 31, Razdjel:000, Djelatnost: Osnovno obrazovanje

**BILJEŠKE UZ FINANCIJSKO IZVJEŠĆE ZA 1.-6.2020. GODINE**

Na osnovu Pravilnika o financijskom izvještavanju u proračunskom računovodstvu (NN 3/15,93/15,135/15,2/17,28/17 i 112/18 i 126/19) propisani su sadržaj i oblik financijskih izvještaja.

Bilješkama pojašnjavamo značajnija odstupanja od ostvarenja u istom razdoblju prethodne godine u izvještajnim obrascima, na propisanim AOP pozicijama.

**Obrazac PR-RAS**

AOP 068 Kapitalne pomoći temeljem prijenosa EU sredstava u iznosu od 719.007 se odnose na doznaku iz državnog proračuna za plaćanje privremene situacije izvođaču radova na energetskoj obnovi zgrade škole i sportske dvorane.

AOP 116 Ostali nespomenuti prihodi u iznosu od 48.491 kn su za 60,7% manji jer su na ovom računu evidentirane uplate za školski obrok, koji se nije koristio zbog neodržavanja nastave ili djelomičnog održavanja nastave u tijeku 3, 4, 5. i 6. mjeseca 2020.

AOP 126 Prihodi od pruženih usluga u iznosu od 15.940 kn su za 55,4% manji, jer školski stanovi nisu u najmu zbog prenamjene zgrade i zbog nekorištenja zakupa sportske dvorane,

jer su u tijeku radovi na energetskoj obnovi.

AOP 155 Ostali rashodi za zaposlene u iznosu od 82.764 kn su veći za 164,9% jer je regres za godišnji odmor u prošloj godini obračunan u 7. mjesecu i iznos regresa je povećan sa 1.250 kn na 1.500 kn.

AOP 162 Službena putovanja u ovom razdoblju nisu ostvarena zbog dugotrajnog prekida nastave i otkazivanja skupova zbog mjera zaštite od zaraze korona virusom.

AOP 160 Materijalni rashodi – redovno poslovanje Škole u iznosu od 338.630 kn su smanjeni za 39,6% jer od ožujka nije bilo kontinuirane nastave, te su zbog toga smanjene potrebe za materijalnim rashodima i energijom.

AOP 202 Kamate za primljene kredite i zajmove od kreditnih i ostalih institucija izvan javnog sektora u iznosu od 63 kn su za 96,6% manje jer smo u ovom razdoblju samo u lipnju ušli u prekoračenje na ŽR. Razlog prekoračenja je plaćanje izvođaču radova na energetskoj obnovi zgrada škole i dvorane.

AOP 354 Rashodi za nabavu proizvedene dugotrajne imovine u iznosu od 29.594 kn su za 102,6% veći jer su kupljena 3 računala za potrebe uredskog poslovanja te oprema za nastavu vezana za kurikularnu reformu.

AOP 394 Dodatna ulaganja na građevinskim objektima u iznosu od 831.901 kn se odnose na plaćanje privremenih situacija za radove na energetskoj obnovi zgrade škole i dvorane.

AOP 636 Manjak prihoda i primitaka za pokriće u slijedećem razdoblju u iznosu od 121.330 kn je za 314,7% veći zbog plaćenih privremenih situacija izvođaču radova na energetskoj obnovi zgrade škole i dvorane. Prihodi za tu namjenu su manji od rashoda, a računi su plaćeni iz odobrenog prekoračenja na ŽR škole.

AOP 639 Ukupni priljevi na novčane račune i blagajne u iznosu od 1.44.522 kn su za 135,1% veći, jer je na ŽR škole uplaćen iznos od 719.005 kn iz državnog proračuna za potrebe plaćanja radova na energetskoj obnovi škole i dvorane.

AOP 640 Ukupni odljevi s novčanih računa i blagajne u iznosu od 1.448.533 su veći za 145,6%, jer su sa ŽR škole plaćene 1. i 2. Privremena situacija vezana za radove na energetskoj obnovi škole i dvorane.

**Obrazac OBVEZE**

AOP 092 Obveze za rashode poslovanja – nedospjele, u iznosu od 467.066 kn se odnose na redovite materijalne troškove i plaću za lipanj sa dospijećem plaćanja u srpnju.

AOP 094 Obveze za financijsku imovinu – nedospjele, u iznosu od 118.679 kn se odnose na iznos iskorištenog odobrenog prekoračenja na ŽR škole na dan 30.6.2020. godine.

Obveza je nedospjela jer po Ugovoru sa Privrednom bankom Zagreb dopušteno prekoračenje traje od 20. 5. 2020. do 30. 4. 2021. godine.

Kontakt osoba: Snežana Keserin, računovotkinja, telefon 043227562

Odgovorna osoba: Đuričić-Kocijan Sunčica, ravnateljica

U Ivanskoj, 10.7. 2020.

M.P. i potpis odgovorne osobe:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_